open-index/open-wikipedia-markdown huggingface dataset:
Jegeva

**Jegeva** – miestas rytinėje Estijoje, prie Pedjos upės ir Tartu-Talino geležinkelio. Apskrities centras. Geležinkelio stotis. Išvystyta maisto pramonė. Išlikęs dvaras.

## Istorija
Jegeva žinoma nuo 1599 metų. 1938 m. gavo miesto teises.

## Miestai partneriai
*  Jonava, Lietuva
*  Kaišiadorys, Lietuva
*  Keuru, Suomija
*  Karlstadas, Švedija
*  Karina, Suomija
*  Čarlio apygarda, Merilandas, JAV

## Galerija

Jõgeva endine jaamahoone.jpg
Jõgeva bussijaam.JPG
Jõgeva veetorn.jpg
Betti Alveri muuseum 2012.JPG
Jõgeva Kultuurikeskus.JPG
Jõgeva pangahoone.JPG


## Šaltiniai

## Nuorodos
* Miesto oficiali svetainė 
* Jegevos dvaras
Kalastė

**Kalastė** () – miestas rytų Estijoje, vakariniame Peipaus ežero krante, į šiaurės rytus nuo Tartu. Dauguma gyventojų – rusai, tik apie 15 % – estai. Svarbiausia ūkio šaka – žvejyba.

## Istorija
Gyvenvietę XVIII a. įkūrė rusai sentikiai ir pavadino Krasnyje Gorais (*Красные Горы*). 1938 m. gavo miesto teises.

## Galerija

Kallaste-Church.JPG|Sentikių cerkvė
File:Kallaste-House.JPG|
File:Kallaste.jpg|
File:Kallaste liivakivipaljand.JPG|Kalastės bankas
File:Kallaste liivakivipaljand 2010.JPG|
File:Church in Kallaste.jpg|Stačiatikių bažnyčia Kalastėje
File:Orthodox graveyard kallaste.JPG|Stačiatikių kapinės
File:Kallaste Bus Port.jpg|Kalastės autobusų stotis
File:Red army memorial.jpg|


## Šaltiniai

## Nuorodos
* Miesto oficiali svetainė
Akcininkas

**Akcininkas** – fizinis ar juridinis asmuo (tarp jų gali būti valstybė, savivaldybė, kita akcinė bendrovė) turintis vieną ar kelias akcinės bendrovės akcijas.

## Akcininkų teisės

Akcininkų susirinkimas yra aukščiausiai bendrovės organas. Per akcininkų susirinkimą akcininkai tvirtina ar keičia bendrovės įstatus, išrenka stebėtojų tarybą arba bendrovės valdybą arba vadovą, tvirtina ar keičia įstatinį kapitalą.

Nepriklausomai nuo turimo akcijų kiekio visi akcininkai turi teisę dalyvauti akcininkų susirinkime, gauti dividendus. Akcininkų balsų kiekis proporcingai priklauso nuo turimų akcijų kiekio. Bendrovės nuostatuose gali būti numatyta, kad privilegijuotų akcijų savininkai neturi balsavimo teisės. 
Privilegijuotų akcijų savininkai gauna iš anksto nustatytus dividendus, paprastų akcijų savininkai gauna proporcingai nuo turimų akcijų skaičiaus nustatytus dividendus.

## Akcininkų klasifikacija

Išsiskiriamos kelios akcininkų rūšys:
* Pagal akcijų tipus
*: – *įprastų akcijų savininkai*
*: – *priviligijuotų akcijų sąvininkai*
* Pagal akcijų kiekį
*: – *vienintelis akcininkas* (turi 100 % bendrovės akcijų),
*: – *stambus akcininkas* (*mažoritarinis akcininkas*) – akcininkas turintis kontrolinį akcijų paketą, dėl savo akcijų kiekio gali ženkliai daryti įtaką akcininkų susirinkimo sprendimus, į stebėtojų taryba ar bendrovės valdybą išrinkti savo iškeltus žmones. Kiek konkrečiai vienas akcininkas turi turėti akcijų, kad vadintųsi stambiu niekur tiksliai nenustatyta, nes kontrolinis akcijų paketas nebūtinai yra 50 % + 1 akcija, nesant daugiau stambių akcininkų kontrolinis akcininkų paketas gali būti ir mažesnis.
*: – *minoritarinis akcininkas* – turintis *pasyvias* teises: teisė gauti įvairią informaciją apie bendrovę.
*: – *smulkus akcininkas* – akcininkas, kuris dėl labai mažo turimų akcijų kiekio savo balsavimų praktiškai negali daryti įtakos kokiems nors sprendimams, jis turi teisę dalyvauti akcininkų susirinkime, gauti dividendus.

## Nuorodos
Pauliaus VI herbas

Popiežiaus Pauliaus VI herbas – raudoname herbiniame skyde trys sidabrinės heraldinės lelijos. Skydo papėdėje sidabrinė kalva.
Finansų analitikų asociacija

**Finansų analitikų asociacija** (FAA) – 1999 m. įkurta ne pelno organizacija, neformaliai veikianti nuo 1997 m., kurios dauguma narių dirba finansų bei investicijų valdymo ir tyrimo srityje. Šiuo metu asociacija vienija virš 100 narių.

FAA siekia prisidėti prie finansų ir investicijų rinkų plėtros bei skatinti šioje srityje dirbančių specialistų profesionalumą, nuolatinį profesinį ir asmeninį tobulėjimą, etišką ir kokybišką profesinę veiklą. Pagrindinis veiklos akcentas - reguliarių diskusijų organizavimas, dalyvaujant kviestiniams pranešėjams. Finansų ir investicijų rinkų profesionalai, besidomintys FAA veikla taip pat yra kviečiami dalyvauti FAA rengiamose diskusijose.

FAA taip pat siekia tapti aktyvia Lietuvos ekonominio ir finansinio gyvenimo dalyve, reikšdama savo požiūrį diskusijose aktualiais klausimais, teikdama pasiūlymus valstybinėms institucijoms dėl įstatymų ir kitų projektų. 

## Veikla

Veikla vykdoma nuolat veikiančių programų ir projektų pagrindu;

Pagrindinės programos:
* Diskusijų
* Investavimo
* Įmonių finansų
* Profesinės kvalifikacijos
* Etikos
* Tarpinstitucinių ryšių
* Narystės privalumų programa

## Priklausomybė kitoms organizacijoms

2006 m. FAA priimta į Europos Finansų Analitikų Asociacijų Federaciją (EFFAS). Taip pat FAA yra ACIIA (), kuri vienija Pasaulio nacionalines ir regionines investicijų profesionalų asociacijas, dalimi. Vienas iš pagrindinių ACIIA organizacijos tikslų – tarptautinės CIIA () kvalifikacijos, kuriai Lietuvoje atstovauja FAA, suteikimas.

## Nuorodos
FAA tinklalapis
Margarita Starkevičiūtė

**Margarita Starkevičiūtė** (g. 1956 m. kovo 15 d. Jeniseiske, Krasnojarsko kraštas, Rusija) – ekonomistė, finansų ekspertė, Europos Parlamento narė (2004-2009 m.).

## Biografija

1956 m. kovo 15 d. gimė Rusijoje, Sibire, kur tėvai mokytojai buvo ištremti Stalino režimo kartu su šimtais tūkstančių kitų lietuvių, latvių ir estų. Grįžusi ir augusi Vilniuje, 1973 m. baigė Vilniaus A. Vienuolio vidurinę mokyklą. 1978 m. su pagyrimu baigė Vilniaus universiteto Pramonės ekonomikos fakultetą, įgijo ekonomisto specialybę. 1997-1999 m. mokėsi JAV pagal USAID finansų rinkų programą. Austrijoje, Tarptautinio valiutos fondo institute išklausė makroekonominio valdymo kursą. Mokėsi Europos Sąjungos šalių sostinėse pagal Britų Tarybos Europos bendradarbiavimo programą. 2001 m. Vilniaus universitete apgynė socialinių mokslų (ekonomikos) daktarės vardą tema „Pereinamojo laikotarpio ilgalaikio ekonomikos augimo strategija ir jos pritaikymas Lietuvoje“.

1978-1990 m. dirbo Lietuvos statistikos departamento Skaičiavimo centre, Vilniaus buitinio gyventojų aptarnavimo kombinate „Paslauga“, Valstybinio leidyklų, poligrafijos ir knygų prekybos reikalų komiteto darbo mokslinio organizavimo laboratorijoje, Sveikatos apsaugos ministerijoje vyresnės inžinierės pareigose. 

1990-1993 m. Žemės ūkio ministerijos, Statybos ir urbanistikos ministerijos „Būsto“ programoje patarėja užsienio ryšių klausimais. 

1994-2001 m. Nacionalinės vertybinių popierių biržos ir Lietuvos centrinio vertybinių popierių depozitoriumo, Lietuvos bankininkystės, draudimo ir finansų instituto Rinkos analizės skyriaus viršininkė ir rinkos tyrimų grupės vadovė. 1997-2001 m. Vyriausybės mokėjimų balanso, pensijų sistemos, nacionalinių sąskaitų ir fiskalinės politikos reformų grupių narė. 

1996-2001 m. Vilniaus universiteto VšĮ Tarptautinės verslo mokyklos dėstytoja. 2001-2004 m. Vilniaus universiteto VšĮ Tarptautinės verslo mokyklos docentė. 

2004-2009 m. Europos Parlamento narė.

2009-2014 m. Vilniaus universiteto docentė valandininkė, vykdė mokslo tiriamuosius darbus ir parašė monografiją  "Augimas ir iššūkiai. Lietuvos ekonomika 1990-2012 m.". 2012-2015 m. Vilniaus miesto tarybos Visuomeninės kultūros komisijos pirmininkė. Nuo 2015 m. ES institucijų skaitmeninės ekonomikos ir finansinių paslaugų patariamųjų tarybų narys, nuo 2017 m. Lietuvos kultūros ir meno tarybos narė.
Tiandzinas

**Tiandzinas** (kin. 天津, pinyin *Tiānjīn*) – vienas iš keturių išskirtųjų Kinijos Liaudies Respublikos miestų. 3,77 mln. gyventojų (2005 m., be priemiesčių), visoje aglomeracijoje 15,62 mln. gyv. Plotas 11 609,91 km². Tai ketvirtas pagal gyventojų skaičių ir antras pagal plotą miestas šalyje. Tiandzinas turi provincijos statusą ir yra kontroliuojamas tiesiogiai centrinės valdžios. 

Tiandzinas yra vienas pagrindinių Kinijos ekonominių centrų. Tai didžiulis susisiekimo mazgas, jūrų uostuose *[[Tiandzino uostas|Tanggu]]* ir *Hangu* per metus keliauja apie 15 mln. tonų krovinių. Išvystyta metalurgijos, mašinų, radioelektronikos, tekstilės, maisto, lengvoji, popieriaus, gumos, chemijos pramonė. Čia gaminami dviračiai, laikrodžiai, siuvimo mašinos, kilimai. Yra greitasis geležinkelis į Pekiną. Plentai į Pekiną, Dzinaną, Tangšaną. Veikia tarptautinis oro uostas, metropolitenas. Yra trys universitetai.

## Istorija

Miestas įsikūrė XIII amžiuje žvejų kaimelio vietoje.

Antrojo opijaus karo (1857–60 m.) metu okupuotas jungtinių Didžiosios Britanijos ir Prancūzijos karinių pajėgų. 1860 m. atidarytas prekybai su užsienio valstybėmis. XIX a. pabaigoje–XX a. pradžioje mieste kūrėsi Didžiosios Britanijos, Japonijos, Jungtinių Amerikos Valstijų, Prancūzijos, Rusijos ir kitų valstybių piliečių kvartalai. Per Boksininkų sukilimą (1899–1901 m.) užimtas 8 valstybių koalicijos kariuomenės. Antrojo Kinijos–Japonijos karo (1937–45 m.) metu buvo okupuotas Japonijos.

## Geografija
Tiandzinas yra šiaurės rytinėje šalies dalyje, prie Haihės upės ir Didžiojo Kinijos kanalo santakos, netoli Geltonosios jūros. Ribojasi su Hebėjaus provincija šiaurėje, pietuose ir vakaruose; Pekino regionu šiaurės vakaruose; ir su Bohajaus įlanka rytuose. 

Miestas įsikūręs palei Haihės upę. Nepaisant to, kad miestas yra sąlyginai arti Geltonosios jūros, jame vyrauja žemyninis klimatas su žymiais temperatūrų pokyčiais.

Reljefas plokščias, su gretimomis pakrančių zonomis.

## Administracinis suskirstymas
: *Taip pat skaitykite – [[Kinijos administracinis suskirstymas]]*.
Tiandzinas yra provincijos lygio miestas, turintis išskirtojo statusą, ir yra tiesiogiai pavaldus centrinei vyriausybei. Administraciškai miestas padalintas į 16 rajonų (區 *qū*).

Rajonai:

## Išnašos
Varduvos senkapis

**Varduvos [[senkapis]]** yra XI–XIII a. kapinynas Kryžauninkės kalne Žemaičių Kalvarijos teritorijoje, Plungės r. Šiuo metu ant jo yra pastatytos trys Kryžiaus kelio koplyčios:

* „Jėzus išvelkamas iš drabužių“,
* „Jėzus mišta ant kryžiaus“
* „Jėzus laidojamas“.
Certified International Investment Analyst

**Atestuotas tarptautinių investicijų analitikas** (angl. Certified International Investment Analyst, CIIA) – finansų srities eksperto profesinis vardas, kurį suteikia *Association of Certified International Investment Analysts* (ACIIA) asociacija.

Mokymo programa trunka kelerius metus, vyksta kelių pakopų egzaminai. Ją dažniausiai baigia finansų analitikai.

## Nuorodos
* ACIIA tinklalapis
Atestuotas finansų analitikas

**Atestuotas finansų analitikas** () – pasaulyje pripažinta aukščiausio lygio finansų analitikų kvalifikacija, kurią sertifikuoja CFA institutas. CFA sertifikatų sistema veikia jau nuo 1963 m., jos įkūrėjas – Benjaminas Grahamas, vertės investavimo () pradininkas.

## Reikalavimai
Norint tapti atestuotu finansų analitiku reikia išlaikyti trijų lygių egzaminus, turėti ne mažesnę nei trejų metų darbo patirtį investicijų analizės arba investicinių sprendimų priėmimo srityje ir laikytis CFA Instituto etikos kodekso bei profesinio elgesio standartų.

## Lietuvoje
2002 m. Lietuvoje dirbo 19 CFA analitikai; 2006 – mažiausiai 97 asmenų, turinčių CFA vardą; dar kelis kartus daugiau asmenų – išsilaikiusių bent vieną iš pakopinių CFA egzaminų (iš daugiau kaip 800 finansininkų, siekiančių CFA vardo).

## Taip pat skaitykite
* Finansinės rizikos valdytojas
* Atestuotas vadybos konsultantas

## Nuorodos
* CFA Institutas

## Išnašos
Šandongas

**Šandongas** () – provincija rytinėje Kinijos dalyje. Plotas – 157 704 km². Sostinė – Dzinanas. Šandongo pavadinimas pažodžiui reiškia „į rytus nuo kalnų“. Neretai Šandongas pavadinmas Čilu (Qílǔ 齐鲁/齊魯), nes čia Pavasarių ir rudenų laikotarpiu gyvavo Lu ir Či valstybėlės.

## Administracinis suskirstymas
Šandongas dalijamas į 17 prefektūrų lygmens administracinius vienetus (visi jie yra prefektūrų lygmens miestai):

* **[[Dzinanas]]** (济南市 Jǐnán Shì)
* **Liaočengas** (聊城市 Liáochéng Shì)
* **Dedžou** (德州市 Dézhōu Shì)
* **Dong-ingas** (东营市 Dōngyíng Shì)
* **Dzibo** (淄博市 Zībó Shì)
* **[[Veifangas]]** (潍坊市 Wéifāng Shì)
* **Jantai** (烟台市 Yāntái Shì)
* **Veihai** (威海市 Wēihǎi Shì)
* **[[Čingdao]]** (青島市 (青岛市) Qīngdǎo Shì)
* **Židžao** (日照市 Rìzhào Shì)
* **Lin-i** (臨沂市 (临沂市) Línyí Shì)
* **Dzaodžuangas** (枣庄市 Zǎozhuāng Shì)
* **Dziningas** (济宁市 Jìníng Shì)
* **Tai-anas** (泰安市 Tài'ān Shì)
* **Lai-u** (莱芜市 Láiwú Shì)
* **Bindžou** (滨州市 Bīnzhōu Shì)
* **Hedze** (菏泽市 Hézé Shì)

Šie prefektūrų lygmens vienetai dalijami į 140 apskričių lygmens vienetų (49 rajonus, 31 apskričių lygmens miestų, 60 apskričių). Pastarieji – į 1941 savivaldybių lygmens administracinį vienetą (1223 miestus, 293 savivaldybes, 2 etnines savivaldybes bei 423 porajonius).

## Geografija
Šandongas – gan lygi vietovė. Šiaurės vakarų, vakarų ir pietvakarių teritorijos įeina į Šiaurės Kinijos lygumos ribas. Provincijos centre kalnų daugiau (Taišanas, Lušanas, Mengšanas yra žymiausi). Rytuose provincija užima kalvotą Šandongo pusiasalį, skiriantį Bohai jūrą nuo Geltonosios jūros. Aukščiausia Šandongo viršūnė – Jaspio imperatoriaus viršukalnė (1545 m).

Vakaruose per Šandongą teka Geltonoji upė. Į jūrą ji įteka Šandongo šiaurinėje pakrantėje. Šandongą kerta ir Didysis Kinijos kanalas. Didžiausias provincijos ežeras – Veišanas (*Weishan*). Šandongo pakrančių ilgis 3000 km. Pusiasalio krantai uolėti, yra skardžių, įlankų, salų.

Klimatas vidutinis. Vasaros drėgnos, žiemos šaltos ir sausos. Vidutinė temperatūra sausio mėnesį -5–1&nbsp;°C, liepą – 24–28&nbsp;°C. Metinis kritulių kiekis 550–950 mm.

## Kultūra ir turizmas
Šandonge kalbama kinų mandarinų kalbos atmainomis.

Šandongo virtuvė laikoma viena iš aštuonių didžiųjų tradicinių kinų virtuvė.

Kinų operos atmainos, populiarios Šandonge, vadinamos Bangdzi (*Bangzi*) ir Liudziu (*Lüju*).

Turistų lankomos vietos:
* Penglai – miestas šiaurinėje Šandongo pusiasalio dalyje, susijęs su daoizmu.
* Čingdao (*Qingdao*) – kurortas pietinėje pusiasalio dalyje. Garsėja Čingdao alumi.
* Laošanas (*Laoshan*) – kalnas netoli Čingdao.
* Čingdžou (*Qingzhou*) – senovėje buvęs svarbus prekybinis bei administracinis centras.
* Veihai (*Weihai*) – buvęs britų uostas, vaidinęs svarbų vaidmenį Antrajame kinų–japonų kare.
* Pasaulio paveldo objektai:
** Konfucijaus šventykla Čiufu (*Qufu*).
** Šventasis Tai kalnas (Taišanas – *Taishan*) Tai-ane.

## Nuorodos
* Žemėlapis
* Čiufu 
* Čingdao alus
Daimler Truck

**Daimler AG** – Vokietijos automobilių gamintojas. Gamina autobusus, vilkikus, sunkvežimius, teikia finansines automobilių verslo paslaugas. Komercinis transportas: Freightliner, Mercedes-Benz Trucks, Mitsubishi Fuso Truck and Bus, Setra, Sterling Trucks, Thomas Built Buses, Western Star Trucks.

## Kompanijos istorija
Motininės kompanijos:
* 1883–1926 m. Benz & Cie. 
* 1890–1926 m. Daimler-Motoren-Gesellschaft
1926 m. motininės kompanijos susijungė į Daimler-Benz AG.
* 1926–1998 m. Daimler-Benz AG
1998 m. suformuotas aljansas su JAV Chrysler.
* 1998–2007 m. DaimlerChrysler AG
2007 m. aljansas išardytas
* Nuo 2007 m. Daimler AG

Koncernas įkurtas 1998 m., į akcinę bendrovę susijungus Chrysler Corporation (JAV) bei Daimler-Benz AG (VFR). Nuo 2006 m. DaimlerChrysler AG valdybos pirmininku buvo Dyteris Cetšė.

2007 m. gegužės 14 d. DaimlerChrysler AG paskelbė, kad parduos 80,1 % Chrysler akcijų amerikiečių kompanijai Cerberus Capital Management. 2007 m. įkurta Daimler AG.

2021 m. gruodžio 10 d. „Daimler Truck“ nuo „Mercedes Benz“ automobilius gaminančios bendrovės atskirtas vilkikų gamybos padalinys.

## Išnašos

## Nuorodos
* Oficiali „Daimler AG“ svetainė 
* „Mercedes-Benz Bank“ svetainė
* Mercedes-Benz Vertriebsorganisation Deutschland
Čihuahua (šuo)

**Čihuahua** – labai sena šunų veislė, kilusi iš Meksikos. Čihuahua šuniukai yra vieni iš smulkiausių ir mažiausių pasaulyje. 

## Istorija
Čihuahua veislė atsirado maždaug prieš 5000 metų. Manoma, kad šuneliai atsirado vienoje Meksikos saloje Čihuahua, todėl ir veislė gavo tokį pavadinimą. Pradžioje jie buvo trumpaplaukiai, o paskui iš trumpaplaukio buvo išvestas ir ilgaplaukis. Čihuahua senovėje buvo laukiniai, yra tvirtinančių, kad jie netgi gerai laipiodavo medžiais. Juos žmonės prijaukino tik gerokai vėliau - po kelių ar keliolikos šimtmečių.

## Išvaizda
Čihuahua turi dideles, stačias ausis. Aukštis ties ketera yra 15–25 cm, dydžiui griežtų standartų nėra. Trumpaplaukiai šuniukai yra mažesni. Svoris – nuo 500 g iki 3 kg, pageidaujama 1 kg 800 g. Trūkumai – nežymus galvos gumbas, nežymus pakaktys, kreivos sulinkusios kojos, nulėpusios ausys, garbanoti ar per ilgi plaukai, neplaukuota uodega, ilgas smailus snukis.
Pagal išvaizdą čihuahua dažnai maišomi su toiterjerais, mat pastarųjų gerokai didesnė populiacija Lietuvoje. 

## Galerija

Image:Chihuahua1 bvdb.jpg|
Image:Chihuahua_lc.jpg‎|
Image:Takito.jpg|


## Šaltiniai
Rombinės rajožuvės

**Rombinės rajožuvės** (*Rajiformes*) – kremzlinių žuvų (*Chondrichthyes*) būrys.

## Šeimos
* Siūlasnukės rajos (*Anacanthobatidae*)
* Paprastosios dygliauodegės rajos (*Dasyatidae*)
* Drugelinės rajos (*Gymnuridae*)
* Šešiažiaunės rajos (*Hexatrygonidae*)
* Pelėdinės rajos (*Myliobatidae*)
* *[[Plesiobatidae]]*
* Upinės dygliauodegės rajos (*Potamotrygonidae*)
* Rombinės rajos (*Rajidae*)
* Gitaržuvinės (*Rhinobatidae*)
* Trumpauodegės dygliuotosios rajos (*Urolophidae*)
Pjūklažuvės

**Pjūklažuvės** (*Pristiformes*) – kremzlinių žuvų (*Chondrichthyes*) būrys. Kūnas nelabai suplotas, kartais net iki 10 m ilgio. Plaukioja vingiuodamos stora uodega. Plokščias sukietėjęs rostrumas virtęs ilgu pjūklu, kuris sudaro trečdalį kūno ilgio. Šiuo pjūklu rausiasi grunte, kerta žuvis ir ginasi. Paplitusios šiltose jūrose, grynai upinės pjūklažuvės (*Pristis microdon*) gyvena Australijoje.

Būryje yra viena šeima – **pjūklažuvinės** (*Pristidae*), 2 gentys ir 7 rūšys.

## Šaltiniai

## Nuorodos
* Order Summary for Pristiformes
* Family Pristidae – Sawfishes
* Pjūklažuvių (''Pristiformes'') iliustracijos ir rūšių sąrašas
Elektrinės rajožuvės

**Elektrinės rajožuvės** (*Torpediniformes*) – kremzlinių žuvų (*Chondrichthyes*) būrys.

## Sistematika
Būryje yra keturios šeimos:

* Azijinės elektrinės rajos (*Narcinidae*)
* Elektrinės rajos (*Torpedinidae*)
* *[[Hypnidae]]*
* *[[Narkidae]]*

## Šaltiniai
Katrykliai

**Katrykliai** (*Carcharhiniformes*) – ryklių (*Selachomorpha*) būrys. Būdingiausi požymiai: turi du nugarinius (dorsalinius) ir vieną analinį pelekus, 5 žiaunų plyšius ir akis su mirksimąja membrana.

Būryje yra apie 270 rūšių, priklausančių šioms šeimoms:
*Pilkieji rykliai (*Carcharhinidae*)
*Didžiaakiai rykliai (*Hemigaleidae*)
*Ūsuotieji šunrykliai (*Leptochariidae*)
*Dryžieji katrykliai (*Proscylliidae*)
*Mažadančiai katrykliai (*Pseudotriakidae*)
*Paprastieji katrykliai (*Scyliorhinidae*)
*Kūjarykliai (*Sphyrnidae*)
*Kiauniniai rykliai (*Triakidae*)
Įvairiadančiai rykliai

**Įvairiadančiai rykliai** (*Heterodontiformes*) – ryklių (*Selachomorpha*) būrys. 

Būryje yra viena šeima – jautryklinės (*Heterodontidae*) ir 1 gentis su 8 rūšimis:
* Jautrykliai (*Heterodontus*): 
** Kaliforninis jautryklis (*Heterodontus francisci*) 
** Šalmuotasis jautryklis (*Heterodontus galeatus*) 
** Japoninis jautryklis (*Heterodontus japonicus*) 
** Meksikinis jautryklis (*Heterodontus mexicanus*) 
** Australinis jautryklis (*Heterodontus portusjacksoni*) 
** Buldoginis jautryklis (*Heterodontus quoyi*) 
** Mozambikinis jautryklis (*Heterodontus ramalheira*) 
** Zebrinis jautryklis (*Heterodontus zebra*) 

## Šaltiniai
Ūsuotieji rykliai

**Ūsuotieji rykliai** (*Orectolobiformes*) – ryklių (*Selachomorpha*) būrys. 

## Sistematika
Ūsuotiesiems rykliams priklauso septynios šeimos:

* Šikšniaryklinės (*Brachaeluridae*) 
* Rykliai auklės (*Ginglymostomatidae*) 
* Azijiniai katrykliai (*Hemiscyllidae*) 
* Ūsuotrykliai (*Orectolobidae*) 
* Apykakliniai rykliai (*Parascyllidae*) 
* Bangininiai rykliai (*Rhincodontidae*) 
* Zebriniai rykliai (*Stegostomatidae*)

## Šaltiniai
Tikrosios rykliažuvės

**Tikrosios rykliažuvės** (*Lamniformes*) – ryklių (*Selachomorpha*) antbūrio būrys. 

Būdingiausi požymiai: du nugariniai ir vienas analinis pelekai, 5 žiaunų plyšiai, akys be mirksinčios membranos.

## Klasifikacija
Iki mūsų laikų išlykusios 7 šeimos:
* **Šeima**: *Alopiidae* Bonaparte, 1838 - Rykliai jūrų lapės;
* **Šeima**: *Cetorhinidae* Gill, 1862 - Milžinrykliai;
* **Šeima**: *Lamnidae* J. P. Müller & Henle, 1838 - Silkiniai rykliai;
* **Šeima**: *Megachasmidae* Taylor, Compagno & Struhsaker, 1983 - Didžiažiočiai rykliai;
* **Šeima**: *Mitsukurinidae* D. S. Jordan, 1898 - Aitvariniai rykliai;
* **Šeima**: *Odontaspididae* J. P. Müller & Henle, 1839 - Smėlryklinės;
* **Šeima**: *Pseudocarchariidae* Compagno, 1973 - Krokodiliniai rykliai;
Išnykusios 5 šeimos identifikuotos iš fosilijų:
* **Šeima**: † *[[Anacoracidae]]* Capetta, 1987;
* **Šeima**: † *[[Cardabiodontidae]]* Siverson, 1999;
* **Šeima**: † *[[Cretoxyrhinidae]]* Glückman, 1958;
* **Šeima**: † *[[Eoptolamnidae]]* Kriwet et al., 2008;
* **Šeima**: † *[[Otodontidae]]* Gluckman 1964;

## Šaltiniai
Chimeržuvės

**Chimeržuvės** (*Chimaeriformes*) – kremzlinių žuvų (*Chondrichthyes*) būrys.

## Šeimos
*Straublinės chimeros (*Callorhinchidae*)
*Chimerinės (*Chimaeridae*)
*Ilgasnukės chimeros (*Rhinochimaeridae*)

## Nuorodos
*Order Summary for Chimaeriformes
Ana Netrebko

**Ana Netrebko** (;  g. 1971 m. rugsėjo 18 d. Krasnodare, Rusija) – rusų dainininkė (sopranas), laikoma viena žymiausių XXI a. pradžios operos dainininkių.

## Biografija
1990–1994 m. studijavo Sankt Peterburgo konservatorijoje. 1994 m. debiutavo Siuzanos vaidmeniu V. A. Mocarto operos „Figaro vedybos“ spektaklyje (Sankt Peterburgo Marijos teatras).

Tarptautinio pripažinimo sulaukė, 2005 m. atlikusi Violetos vaidmenį Dž. Verdžio operos „Traviata“ spektaklyje.

## Išnašos

## Nuorodos

* Asmeninis tinklalapis
Smaliai

**Smaliai** gali reikšti:

* kaimai:
** Joniškio rajone;
** Trakų rajone;
* buvęs Smalininkų pavadinimas.
Obuolys (vaisius)

**Obuolys** (, iš  'vaisius') – sultingasis netikrasis vaisius su 3–5 lizdais ir 2–3 sėklomis lizde, būdingas daliai erškėtinių šeimos augalų iš obelinių pošeimio. Būdinga plona odelė (*egzokarpas*), sultingas minkštimas (*mezokarpas*) ir kieti sėklas supantys lukštai (*endokarpas*).
Obuoliai susidaro iš apatinės mezginės, kuri erškėtiniuose formuojasi dėl hipantijaus – išsiplėtusio žiedsosčio, suaugusio su vaislapėliais bei androcėjaus (kuokelyno) apačia. Hipantijus dalinai ir visiškai gaubia vaislapėlius (toks darinys ir yra apatinė mezginė). Vėliau vaislapėliai panyra minkštime (tai mezokarpas). Egzokarpas (obuolio odelė) yra hipantijaus darinys, ant jo lieka priaugusio kuokelių kotelių ir taurėlapių likučiai. Tokių būdu obuolys yra grupė lapavaisių, apaugusių hipantijaus minkštimu. Minkštime gali būti sklereidžių telkiniai, tai būdinga, pvz., kriaušėms.
Obelinių žieduose ginecėjus (vaislapynas) būna apokarpinis.

Obelų, kriaušių, šermukšnių, svarainių, cidonijų obuoliai yra lapavaisinio tipo. Tuo tarpu gudobelių, kaulenių obuoliukai yra kaulavaisinio tipo, kadangi sėklas gaubia sumedėjęs apvalkalas.

Prinokę obuoliai būna raudoni, geltoni, žalsvi ar įvairiaspalviai.

## Obuolėlis
Smulkūs obuolio tipo vaisiai, dažniausiai sutelkti žiedynuose, vadinami *obuolėliais* (pvz., šermukšnio, aronijos). Aronijos ir medlievos obuolėlių minkštimas yra labai sultingas, uogiško tipo, todėl žmonės šiuos vaisius dažniausiai vadina tiesiog uogomis.



Vaizdas:Apples.jpg|Obuoliai
Vaizdas:Pears.jpg|Kriaušės
Vaizdas:Malus florentina1.jpg|*[[Malus florentina]]*
Vaizdas:Malus sikkimensis0.jpg|*[[Malus sikkimensis]]*
Vaizdas:Sorbus aucuparia vaisiai, 2006-0823.jpg|Paprastojo šermukšnio vaisiai – obuolėliai
Vaizdas:Medlar pomes and leaves.jpg|Baltažiedė šliandra (*Mespilus germanica*)
Vaizdas:ChaenomelesFruit02floweringquince02.jpg|Svarainiai
Valmiera (krepšinio klubas)

**Valmieros SK** – Latvijos krepšinio klubas iš Valmieros, įkurtas 2001 m. Iki 2001 m. Valmieros komanda vadinosi „BK Valmiera“. Dar komanda buvo žinoma pavadinimais „Valmiera-Rūjiena“, „Valmieras Piens“ ir „Lāčplēša Alus“. Klubas yra dukart tapęs LBL bronzos medalių laimėtojais.

## Iškovotos vietos LBL čempionate
* 1993–9
* 1994–9
* 1995–8
* 1996 – diskvalifikuoti
* 1998–8
* 1999–8
* 2000–7
* 2001–7
* 2002–6
* 2003–3
* 2004–4
* 2005–3
* 2006–5
* 2007-5
* 2008-5
* 2009-5
* 2010-4
* 2011-5

## Iškovotos vietos BBL čempionate
* 2005–8
* 2006–7
* 2007-7
* 2008-9
* 2009-9
* 2010-8
* 2011-14

## Komandos sudėtis

## Nuorodos
* Oficiali svetainė 
* Latvijos krepšinio internetinis puslapis
* Latvijos Krepšinio Lyga 
* Baltijos Krepšinio Lyga
Hanoverio berniukų choras

**Hannoverio berniukų choras** (vokiškai *Knabenchor Hannover*) - berniukų choras Vokietijoje. 

## Istorija
1950 m. įkūrė prof. Heinz Hennig. Choras pratęsė reikšmingą Hanoverio chorų tradiciją, kurios šaknys per XIX a. „Karališkojo Hannoverio dvaro ir pilies bažnyčios chorą” siekia vėlyvosios gotikos „Marktkirche” berniukų chorą. Anksti peržengė regionines ribas. Išsivystė iki europinio lygio vokalinio vieneto. Tai rodo darbas, uždavinių ir repertuarų įvairovė, meninis reiklums, interpretacijų solidumas. Laikui bėgant Hannoverio berniukų choras paruošė ir kompetetingai pateikė paskutininiųjų penkių šimtmečių vokiečių ir kitų šalių chorinę muziką, kurios centre visuomet yra pagrindiniai Heinrich Schütz ir Johann Sebastian Bach vokaliniai kūriniai. Savo kalionėse į daugelį Europos, Amerikos ir Azijos šalių, choras pateikė paruoštas muzikinių meno kurinių interpretacijas, visuomet rimtai atsižvelgdamas į publiką ir nedarydamas sau nuolaidų, siekiant patenkinti kitokius publikos lūkesčius.

Meniniai ir pegagoginiai tikslai - intensyvaus muzikinio darbo lavinamasis poveikis jiems patikėtiems vaikams ir jaunimui.
Todėl choro darbe žymios visos pakopos: pradžioje nuo žaismingų įvadinių pagrindų pradinėje klasėje iki pagrindinio - koncertinio choro, o vėliau, per muzikos teorijos ir istorijos kursus mutantams, įsijungimas į vyrų chorą.

## Nuorodos

* Oficiali tinklavietė
Piliečių Santalka

**Piliečių Santalka** – neformalus Lietuvos piliečių visuomeninis judėjimas.

## Istorija
Judėjimas susibūrė 2006 m. birželio 1 d., kai grupė Lietuvos kultūrininkų ir visuomenininkų paskelbė Piliečių Santalkos Deklaraciją. Joje teigė, kad Lietuvoje įsigalinti nomenklatūra tampa galingesnė už įstatymą ir ima kelti grėsmę demokratinei santvarkai.

## Veikla
Organizacijos veikla suskaidyta į pagrindines kryptis, tokias kaip teisėtvarkos reforma, savivaldos reforma, permainos kultūros, švietimo ir mokslo sferose, viešųjų finansų kontrolė, socialinė sauga, aplinkosauga ir urbanistika, pilietiško verslo skatinimas.

Santalka siekia pašalinti kliūtis, trukdančias piliečiams būti savo valstybės šeimininkais, užtikrinti pilietinę valdžios priežiūrą, įtvirtinti Konstitucijos principus valstybės gyvenime.

Judėjimas rengia įvairaus pobūdžio pilietines talkas – teismų veiklai išskaidrinti, rinkimų skaidrumui ir pasirinkimo sąmoningumui padidinti, moraliniams principams viešajame gyvenime apginti bei kitas pilietines akcijas.

### Svarbesnės akcijos
2007 m. gegužę inicijuota akcija „Neišduok“. Akcija surengta po Vytauto Pociūno žūties sekusių dviprasmiškų VSD pareigūnų ir žiniasklaidos pareiškimų. Atviru laišku Seimo valdybai ir Generaliniam prokurorui buvo raginta ją ir visus Seimo narius imtis visų priemonių, kad būtų iki galo įgyvendintas 2006 m. rugsėjo 28 d. Seimo priimtas nutarimas dėl Valstybės saugumo departamento veiklos parlamentinio tyrimo.. Kasmet rugpjūčio 23 d. organizuojami V.Pociūno žūties minėjimai.

2008 m. sausį bendrai su Lietuvos Sąjūdžiu, Piliečių Santalka išplatino kreipimasi į Seimo narius ir Lietuvos Respublikos Prezidentą, kuriame kelti klausimai dėl naujojo Atominės elektrinės projekto eigos, investicinės bendrovės LEO LT sukūrimo ir formuluotų prieštaringų įstatymų pataisų.

Prieš 2008 m. Seimo rinkimus Piliečių Santalka vykdė pilietinę kampaniją „Rinkis rimtai“, kurios tikslas buvo supažindinti piliečius su kandidatų pozicijomis, pristatyti jas prasmingam, o ne emociniam pasirinkimui.

## Narystė ir valdymas
Piliečių Santalkos dalyviu gali tapti kiekvienas asmuo, kuris pritaria Santalkos Deklaracijai ir yra pasiryžęs įgyvendinti jos principus.

Santalkos veiklą telkia ir koordinuoja Santalkos Sueiga. Santalkai atstovauja Santalkos Taryba, jos pirmininkai buvo renkami:
* Andrius Navickas (nuo 2006 m. birželio 21 d.)
* Jonas Kronkaitis (nuo 2007 m. birželio 20 d. – po keturių mėn. turėjo keisti Darius Kuolys, dar po 4 mėn. – Vaiva Žukienė)
* Andrius Navickas (nuo 2008 m. gruodžio 5 d.)
* Darius Kuolys (nuo 2009 m. kovo 3 d.)

2007 m. rugsėjo mėnesį Piliečių Santalka įkūrė VšĮ „Piliečių Santalkos fondas“. Fondo tikslas – remti Piliečių santalkos veiklą, telkti lėšas ir pajėgas pilietiniams projektams įgyvendinti, informacinei sklaidai ir švietimui. Pastaruoju metu Fondas remia švietimo projektus, puoselėjančius pilietines iniciatyvas ir suteikiančius galios šalies rinkėjams, ypač jaunimui, pilietinėms bendruomenėms ir piliečių organizacijoms.

## Nuorodos ir šaltiniai

* Oficialios interneto svetainės kopija (www.santalka.lt laikinai nepasiekiama) 
* Pilietinės akcijos „Neišduok“ tinklalapis
Tautos frontas

**Tautos frontas** – partinė rinkimų koalicija, į kurią per 2000 m. Seimo rinkimus susivienijo Nacionaldemokratų partija, Tautininkų sąjunga ir Lietuvos laisvės lyga. Vyriausiajai rinkimų komisijai (VRK) jos įteikė pareiškinius dokumentus dalyvauti rinkimuose į Seimą.

## Nuorodos, šaltiniai

LRS tinklalapis pranešimas apie dalyvavimą rinkimuose
Pilietinė iniciatyva

**Pilietinė iniciatyva** – iš visuomenės kilusi iniciatyva, kuria siekiama įgyvendinti tam tikrą visuomenei svarbų projektą, idėją. Pilietinės iniciatyvos dėka gali susiformuoti ištisi judėjimai, politinės partijos, kurios vėliau gali siekti politinės valdžios.

Pilietinėje visuomenėje yra skatinamos pilietinės iniciatyvos bei remiama iš įvairių visuomenės sluoksnių keliamos konstruktyvios idėjos, neprieštaraujančios viešajam interesui.
Krupai

**Krupai** () – vokiečių verslininkų bei pramonininkų dinastija XIX – XX a., Krupp koncerno – kurį laiką didžiausios bendrovės Europoje valdytojai.

## Istorija
Dinastijos ištakos siekia 1587 m., kuomet prekybininkas Arndtas Kruppas atvyko į Eseną ir prisijungė prie miesto pirklių gildijos. Dabartinės Krupp įmonės pradininkas Friedrich Krupp, 1807 m. būdamas 19-os pradėjo komercinę veiklą, o 1810 m. įsteigė vieną pažangiausių Vokietijos plieno liejyklų. Friedricho Kruppo įsteigta ir vėliau jo sūnaus Alfredo plėtota bendrovės veikla keitė regiono ir Eseno miesto veidą – vyko industrializacija, trukusi iki pat II. pasaulinio karo pradžios.

Krupai buvo artimai susiję su Vokietijos vyriausybėmis (išimtis – Veimaro Respublika), bendravo su jų vadovais – Kaizeriu Vilhelmu I. iki pat K. Adenaurio.
Dinastijos gamyklų gaminti ginklai tiekti karams Europoje 1866–1945.

## Dinastijos pradžia

# Friedrich Krupp (1787–1826), dinastijos pradininkas
# Alfred Krupp (1812–1887), vad. „Kanonenkönig“
# Friedrich Alfred Krupp (1854–1902), žmona – Margarethe Krupp mergaut. pav. Freiin von Ende (1854–1931)
# Bertha Krupp (1886–1957), sutuoktinis – Gustav Krupp von Bohlen und Halbach (1870–1950)
# Alfried Krupp von Bohlen und Halbach (1907–1967), „paskutinis Krupp“
# Arndt von Bohlen und Halbach (1938–1986) (atsisakė paveldėjimo teisės Stiftung naudai 1966)

## Šeimos nariai

* Hermann Krupp (1814–1879), Berndorfer Metallwarenfabrik Berndorf Žemutinėje Austrijoje steigėjas
* Arthur Krupp (1856–1938), verslininkas, miesto Berndorf veido „projektuotojas“

Kiti artimi šeimos asmenys – Berthold Beitz, Alfried Krupp patikėtinis, iki 2005 Alfried Krupp von Bohlen und Halbach-Stiftung kuratorijos pirmininkas.

## Literatūra
* Lothar Gall: *Krupp im 20. Jahrhundert*. 2002, Siedler Verlag. ISBN 3-88680-742-8 (Aktueller Forschungsstand)
* Lothar Gall: *Krupp*. 2000, Siedler Verlag. ISBN 3-88680-583-2 (Aktueller Forschungsstand)
* Diana M. Friz: *Die Stahlgiganten*. 1990, Ullstein TB-Verlag. ISBN 3-548-34691-X (Doppelbiographie von Alfried Krupp und Berthold Beitz)
* William Manchester: *Krupp*. 1968, Kindler Verlag. ISBN B0000BSHGF (Oft zitiert, trotz zahlreicher inhaltlicher Fehler)
* Frank Stenglein: *Krupp – Höhen und Tiefen eines Industrieunternehmens*. 1998, München / Düsseldorf. ISBN 3-430-18762-1 (Sehr kruppfreundlich)
* Peter Märthesheimer, *Krupp oder Die Erfindung des bürgerlichen Zeitalters*, 2002, WDR Hörspiel (zwar fiktiv, dennoch empfehlenswert)
* Rother, Thomas: *Die Krupps – durch fünf Generationen Stahl*. 2003, Bastei Lübbe. ISBN 3-404-61516-6
* Dietmar Lautschan: *Arthur, der österreichische Krupp*, ISBN 3-902447-12-5
Alfred Krupp

**Alfredas Krupas** (, pradžioje vad. *Alfried Krupp*, 1812 m. balandžio 26 d. Esene – 1887 m. liepos 14 d. Esene) – vokiečių pramonininkas, išradėjas.

Alfredas Krupas išplėtė tėvo Friedrich Krupp įkurtą *Kruppsche Gussstahlfabrik* fabriką, kuris tapo dabartinio koncerno ThyssenKrupp AG pirmtaku, tuomet didžiausia pramonės bendrove Europoje.

## Literatūra
* William Manchester: *The Arms of Krupp.* Michael Joseph Ltd., London 1968
* Peter Märthesheimer: *Krupp oder Die Erfindung des bürgerlichen Zeitalters.* WDR Hörspiel, 2002
* Lothar Gall: *Krupp – Der Aufstieg eines Industrieimperiums.* Siedler Verlag Berlin, 2000

## Nuorodos
* http://www.thyssenkrupp.de/de/konzern/geschichte_grfam_k2.html
* http://www.nrw2000.de/koepfe/krupp.htm 
* http://www.preussen-chronik.de/ereignis.jsp?key=Chronologie_005635
Lietuvių fronto bičiulių sambūris

**Lietuvių fronto bičiulių sambūris** – visuomeninis judėjimas Lietuvoje ir už jos ribų. Lietuvių fronto bičiulių sąjūdis susibūrė iš į Ameriką, Australiją ir Kanadą karo nublokštųjų išeivių. Tarp žymesniųjų organizacijos steigėjų minėtini Antanas Maceina, Vytautas Vaitiekūnas, Zenonas Ivinskis, Juozas Girnius, Jonas Grinius, Adolfas Damušis, Juozas Brazaitis, Leonardas Valiukas, literatai Bernardas Brazdžionis ir Alė Rūta. Sąjūdžio kūrėjais buvo karo metų rezistencinio antinacinio lietuvių fronto nariai. Kartu su latviais ir estais sujungę jėgas Baltų lygoje, jie ragino pasaulio visuomenę netylėti – smerkti Baltijos šalių okupaciją, žmogaus teisių pažeidimus sovietų Lietuvoje. 2007 m. organizacijos pirmininku buvo teisininkas Kęstutis Milkeraitis.

## Nuorodos, šaltiniai
Judėjimų epidemija 

## Išnašos
Krupp

Žodis **Krupp** turi keletą reikšmių:

* Krupai, vokiečių pramonininkų dinastija:
# Friedrich Krupp (1787-1826);
# Alfred Krupp (1812-1887);
# Friedrich Alfred Krupp (1854-1902);
# Margarethe Krupp (1854-1931);
# Bertha Krupp;
# Gustav Krupp von Bohlen und Halbach;
# Alfried Krupp von Bohlen und Halbach.

## Taip pat skaitykite
* Die Krupps.
Esenas

**Esenas** ( - tarti: *Esn*,  arba *Essendia*) – miestas Vokietijos vakaruose, pramoninės Rūro srities centras. 2021 m. duomenimis, 10-as pagal gyventojų skaičių šalies ir 75-as pagal gyventojų skaičių Europos žemyno miestas.

## Istorija
Miestas buvo įkūrtas 845 m. Antrojo pasaulinio karo metu per 270 oro flotilės antskrydžių 90 % miesto centro ir 60 % kitų miesto dalių buvo sugriauta.

Stovi gotikinė bažnyčia (XIII a.), kuri antrojo pasaulinio karo metu po gaisro labai nukentėjo, vėliau dalis buvo restauruota ir atstatyta. Esenas buvo 2010 m. Europos kultūros sostinė. 

## Pramonė
Stambus Rūro regiono pramonės centras. Išvystyta mašinų, elektrotechnikos, metalurgijos, tekstilės, poligrafijos, cemento, maisto pramonė.

## Sportas
### Futbolas
* SC Rot-Weiß Essen futbolo klubas;
* ETB Schwarz-Weiß Essen futbolo klubas;
* SGS Essen (Heseno–Šionebeko moterų futbolo komanda)
* Stadion Essen, kurio talpa 20,6 tūkst žiūrovų.

## Taip pat skaityti
* Pagal gyventojų skaičių didžiausių Europos miestų sąrašas

## Šaltiniai

## Nuorodos
* essen.de / Oficiali svetainė  (vokiečių k.)
* kulturhauptstadt-europas.de / Europos Kultūros sostinė 2010 – miesto kandidato puslapis  (anglų k.)
Stephen Hawking

**Stivenas Viljamas Hokingas** (; 1942 m. sausio 8 d. Oksforde, Anglija – 2018 m. kovo 14 d. Kembridže, Anglija) – anglų fizikas teoretikas.

## Biografija
Stivenas Hokingas gimė 1942 m. sausio 8 d. Oksforde, Frenko ir Izabelės Hokingų šeimoje. Turėjo dvi seseris Filipą ir Mariją, bei įvaikintą brolį Edvardą. Tėvai gyveno tuo metu vokiečių bombarduojamame Londone ir Izabel gimdymui buvo persikėlusi į Oksfordą, susitarimu su vokiečiais nuo bombardavimų saugų miestą. Po dvejų savaičių nuo S. Hokingo gimimo ji su sūnumi grįžo į Londoną. Jo tėvas buvo baigęs medicinos mokslus, buvo tropinių ligų specialistas, po karo paskirtas vadovauti Parazitologijos departamentui Nacionaliniame užkrečiamųjų ligų institute. 1950 m. su tėvais persikėlė gyventi į Sent Albaną, kur lankė to paties pavadinimo mokyklą. S. Hokingas Oksfordo universiteto koledže pradėjo matematikos studijas, tačiau jų nebaigė, pasirinko fiziką, kurią baigė. 1966 m. apsigynė daktaro laipsnį *Trinity Hall* koledže prie Kembridžo universiteto. Iki savo gyvenimo pabaigos buvo profesorius Kembridžo universitete. Daugiausiai dirbo reliatyvumo teorijos srityje, ypač ties juodųjų skylių teorijomis.1974 m. išrinktas į Londono karališkąją draugiją, tapo vienu iš jauniausių jos narių. Profesorius pelnė daugybę vardų ir apdovanojimų. 1982 m. jam suteiktas Britų imperijos ordino komandoro laipsnis („sero“ titulas), 1989 m. jis priimtas į Garbės ordino kavalierius. Vienas iš paskutiniųjų apdovanojimų – 2009 m. JAV prezidento skirtas Laisvės medalis.

Stiveno Hokingo pagrindiniai tyrimai apima teorinę kosmologiją bei kvantinę fiziką; daugiausia juodąsias bedugnes (plačiau žr. Hokingo spinduliavimas).

Hokingas sirgo amiotrofine lateraline skleroze, buvo beveik visiškai paralyžiuotas. Jis gyveno Anglijoje, Kembridže.

## Knygos

* *The Large Scale Structure of Space-Time* (1973, su G. F. R. Ellis)
* *Superspace and Supergravity* (1981)
* *The Very Early Universe* (1983)
* *A Brief History of Time: From the Big Bang to Black Holes* (1988);
* *Black Holes and Baby Universes and other Essays* (1993);
* *The Universe in a Nutshell* (2001, išversta į lietuvių kalbą – „Visata riešuto kevale“, keturi leidimai: 2003, 2006, 2009 ir 2014 m.);
* *A Briefer History of Time* (2005)
* *The Grand Design* (2010, su Leonard Mlodinow, išversta į lietuvių kalbą – „Didysis projektas“, 2011 m.)
*Brief Answers to the Big Questions (2018)

## Šaltiniai

## Nuorodos

* Oficiali Stephen Hawking svetainė
Valatka

;Valatka
* Eugenijus Valatka (g. 1971) – chemikas;
* Jonas Valatka (g. 1949) – ekonomistas, ūkio ir politinis veikėjas;
* Rimvydas Valatka (g. 1956) – žurnalistas, publicistas;
* Vitas Valatka (1927–1977) – archeologas, muziejininkas.
;Valatkienė
* Laimutė Valatkienė (1937–2018) – archeologė, muziejininkė;
* Lilija Valatkienė (g. 1957) – žurnalistė, redaktorė, fotomenininkė, dailininkė;
* Liucija Valatkienė-Varneckytė (g. 1939 m.) – choro dirigentė ir pedagogė;
* Veronika Dagelytė (*Valatkienė*, 1911–1956) – dainininkė (sopranas).

Dažna pavardė Vidurio Lietuvoje, Alytaus–Prienų krašte. Kilusi iš slaviškų vardo *Vladimiras* santrumpų – , .

## Šaltiniai
Rimvydas Valatka

**Rimvydas Valatka** (g. 1956 m. gruodžio 19 d. Šamankos kaime, Irkutsko rajonas, Irkutsko sritis, RTFSR) – Lietuvos žurnalistas, publicistas, signataras.

## Biografija
Gimė tremtinių šeimoje, į Lietuvą grįžo 1957 m. spalio mėnesį. Gyveno Užpelkiuose. 1975 m. baigė Palangos vidurinę mokyklą. 1980 m. su pagyrimu baigė Vilniaus valstybinio pedagoginio instituto (VPI) Istorijos fakultetą, įgijo istorijos mokytojo specialybę. 1978–1980 m. VPI laborantas, dirbo instituto savaitraštyje „Tarybinis pedagogas“.

1980–1982 m. tarnavo sovietinėje armijoje. 1982–1983 m. „Valstiečių laikraščio“ korespondentas. 1983–1987 m. dirbo laikraščio „Tiesa“ informacijos skyriuje. 1987–1990 m. savaitraščio „Gimtasis kraštas“ vyriausiojo redaktoriaus Algimanto Čekuolio pavaduotojas. 1989 m. išrinktas Lietuvos žurnalistų sąjungos valdybos pirmininko pavaduotoju. Nuo 1989 m. liepos mėn. SSKP narys.

1990–1991 m. savaitraščio „Atgimimas“ redaktorius. 1990–1992 m. LR Aukščiausiosios Tarybos-Atkuriamojo Seimo deputatas, priklausė Liberalų frakcijai. 1992 m. kandidatavo į LR Seimą. 1992–2012 m. dienraščio „Lietuvos rytas“ vyriausiojo redaktoriaus Gedvydo Vainausko pavaduotojas, internetinio portalo *lrytas.lt* redaktorius. 1996 m. televizijoje TV3 su Liudvika Pociūniene vedė poleminę laidą „Detektorius“. 1999 m. BTV vedė laidą „Kitu kampu“. 2012–2015 m. laikraščio ir naujienų portalo „15 min“ vyriausiasis redaktorius. 2015–2016 m. žurnalo „Veidas“ vyriausiasis redaktorius ir direktorius. Nuo 2016 m. Vytauto Didžiojo universiteto Politikos mokslų ir diplomatijos fakulteto Viešosios komunikacijos katedros dėstytojas, docentas. 2017 m. rugsėjo mėn. naujienų agentūros ELTA vyriausiasis redaktorius, dirbo juo vieną dieną. Nuo 2017 m. Info TV veda laidą „@rimvydasvalatka“.

Paskelbė straipsnių ekonomikos, kultūros ir politikos klausimais.

Žmona gydytoja alergologė Ilma Valatkienė (g. 1969). Iš pirmųjų dviejų santuokų turi dvi dukras Liną (g. 1979) ir Mariją (g. 1992).

## Bibliografija

* Aiškiaregės voratinklyje – Lietuvos valdžia: Lenos Lolišvili fenomenas: straipsnių rinkinys (su kitais). – Vilnius: Lietuvos rytas, 2003. – 86 p.: iliustr. – ISBN 9986-448-11-5
* Europos užkariavimas (su kitais). – Vilnius: Lietuvos rytas, 2003. – 109 p.: iliustr. – ISBN 9986-448-13-1
* Atėnų siurprizai (su kitais). – Vilnius: „Lietuvos rytas“ Leidybos centras, 2004. – 158 p.: iliustr. – ISBN 9986-448-14-X
* Atviro nervo krapštymas: komentarai. – Vilnius: „Lietuvos ryto“ Leidybos centras, 2005. – 310 p. – ISBN 9986-448-16-6
* Interneto gidas (su kitais). – Vilnius: Viešosios politikos strategijų centras, 2008. – 358 p.: iliustr. – ISBN 978-9955-836-00-1
* Jogailos akmuo Lenkija. – Vilnius: Versus aureus, 2015. – 253 p.: iliustr. – ISBN 978-9955-34-580-0
* Verslo amžius, 1918–2018: asmenybės (su kitais). – Kaunas: Leidybos idėjų centras, 2019.
** D. 1. Lietuvių kapitalizmas, valdžia ir verslininkai. – 350 p.: iliustr. – ISBN 978-609-95578-9-2
** D. 2. Katės šuolis. Šimtmečio verslininkai – naujosios Lietuvos kūrėjai. – 543 p.: portr. – ISBN 978-609-8256-00-0


## Įvertinimas
* 2000 m. DLK Gedimino 3 laipsnio ordinas 
* 2000 m. Lietuvos nepriklausomybės medalis 

## Šaltiniai
Portlando Trail Blazers

**Portlando „Trail Blazers“** () – NBA Vakarų konferencijos Šiaurės vakarų pogrupio komanda iš Oregono valstijos Portlando miesto.

## Istorija

1970 m. komandos savininkai sumokėjo 3,7 mln. JAV dolerių už vietą lygoje. 1976-77 m. sezone „Trail Blazers“ laimėjo pirmąjį komandos čempionatą.

## Sezonai

## Žaidėjai

### Šlovės muziejaus nariai
* Clyde Drexler
* Dražen Petrović
* Jack Ramsay (buvęs treneris)
* Bill Walton
* Lenny Wilkens
* Arvydas Sabonis

### Įamžinti marškinėliai
Portland Trail Blazers klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

* 1 Larry Weinberg, Klubo įkūrėjas-savininkas, 1970-88
* 13 Dave Twardzik, G, 1976-80
* 15 Larry Steele, G, 1971-80
* 20 Maurice Lucas, P, 1976-80 & 1987-88
* 22 Clyde Drexler, G, 1984-94
* 32 Bill Walton, C, 1974-78
* 36 Lloyd Neal, C, 1972-79
* 45 Geoff Petrie, G, 1970-76
* 77 Jack Ramsay, vyr. treneris, 1976-86 (garbei pergalingo 1976-77 sezono)

## Nuorodos
* Oficiali Portlando „Trail Blazers“ svetainė
Gedvydas Vainauskas

**Gedvydas Vainauskas** (g. 1955 m. lapkričio 7 d. Utenoje) – Lietuvos žurnalistas. „Lietuvos ryto“ steigėjas ir bendrasavininkis (2020 m. – 26% akcijų), gen. direktorius ir vyr. redaktorius.

## Biografija
Baigė Kauno 4-ąją vid. mokyklą, 1979 m. VU įgijo žurnalisto specialybę.

1981–1989 m. TSKP narys, 1987–1990 m. – Lietuvos komjaunimo (iki 1989 m. birželio 2 d. veikė kaip VLKJS Lietuvos padalinys) CK biuro narys, 1989–1990 m. – savarankiškosios Lietuvos komunistų partijos (taip pat jos CK) narys.

1997–2017 m. krepšinio klubo „Lietuvos rytas“ prezidentas.

### Žiniasklaida
1977–1985 m. laikraščio „Tiesa“ redakcijos žurnalistas, 1985–1986 m. – žurnalo „Mokslas ir gyvenimas“ vyr. redaktoriaus pavaduotojas, nuo 1986 m. – dienraščio „Komjaunimo tiesa“ redaktorius, 1987–1989 m. – šio dienraščio vyr. redaktorius.

Nuo 1990 m. dienraščio „Lietuvos rytas“ leidėjas ir vyr. redaktorius, UAB „Lietuvos rytas“ valdybos pirmininkas. Organizavo miestų laikraščių „Sostinė“ (Vilniuje), „Laikinoji sostinė“ (Kaune), „Panevėžio rytas“ (Panevėžyje) leidybą.

Įsteigė portalą lrytas.lt. „Lietuvos ryto“ spaustuvės akcininkas. 2008-2019 m. Lietuvos ryto TV savininkas.

## Apdovanojimai
* 2000 m. Lietuvos didžiojo kunigaikščio Gedimino ordino Komandoro kryžius (už nuopelnus Lietuvai LR Prezidento Adamkaus dekretu)
* 2004 m. LTOK Olimpinė žvaigždė
* 2005 m. LTOK Garbės ženklas

## Šaltiniai
Vitas Tomkus

**Vitas Tomkus** (g. 1956 m. gruodžio 9 d. Šiauliuose) – Lietuvos žurnalistas, redaktorius, verslininkas, visuomenės veikėjas.

## Biografija
1971 m. Klaipėdos K. Donelaičio vidurinėje mokykloje baigė 8 klases. 1971–1972 m. mokėsi Klaipėdos jūreivystės mokykloje, 1973–1974 m. Tazovskio jamalų-nencų vidurinėje mokykloje.

1973–1974 m. Užpoliarės geologų ekspedicijos geologas. 1974 m. grįžo į Lietuvą, dirbo Klaipėdos statybos bare betonuotoju. 1975–1977 m. tarnavo sovietinėje armijoje. 1977–1982 m. studijavo Vilniaus universitete, įgijo žurnalisto specialybę.

1981–1988 m. žurnalo „Šluota“ skyriaus redaktorius. 1988–1990 m. Lietuvos Persitvarkymo Sąjūdžio Seimo tarybos narys.

1989-1990 m. SSRS AT deputatas. 1989 m. kartu su Vitu Lingiu ir Ryčiu Taraila įsteigė laikraštį „Respublika“ , 1989–2004 m. ir nuo 2009 m. jo vyriausiasis redaktorius, nuo 1997 m. UAB „Respublikos investicija“ direktorius. 2004–2009 m. naujienų agentūros ELTA valdybos pirmininkas. „Respublikos leidinių grupės“ pagrindinis akcininkas. 2005–2018 m. vienas Šiaulių alaus daryklos „Gubernija“ akcininkų.

2000 m. Tomkus apdovanotas Lietuvos nepriklausomybės medaliu; 2025 m. šio apdovanojimo atsisakė ir, prezidentui pasirašius dekretą, buvo išbrauktas iš apdovanotųjų sąrašo.

Brolis Gintaras Tomkus (g. 1960). Žmona Lina Tomkienė. Sūnūs Justinas Tomkus, Rytis Tomkus.

## Prieštaringi straipsniai ir viešoji reakcija
2004 m. V. Tomkus „Respublikoje“ ir „Vakaro žiniose“ išspausdino tęstinį straipsnį „Kas valdo pasaulį?“. Dėl pastarojo straipsnio Atviros Lietuvos Fondas ir nepriklausomi piliečiai parašė kreipimąsi į Lietuvos politikus ir valstybės tarnautojus, prašydami viešai pasmerkti šį žydus ir seksualines mažumas niekinantį straipsnį. V. Tomkų teismas pripažino kaltu ir skyrė piniginę baudą.

2009 m., reaguodami į vasario pradžioje internetiniame dienraštyje *[[balsas.lt]]* patalpintą Vito Tomkaus straipsnį ir seną „Respublikos“ karikatūrą, Lietuvos žurnalistų draugija ir Žurnalistų sąjunga paskelbė, kad dienraščio redaktorius ir savininkas V. Tomkus piktnaudžiavo žodžio laisve ir užtraukė gėdą visai Lietuvos žurnalistikai.

## Bibliografija
* Taranas: publikacijos. – Vilnius: Mintis, 1988. – 158 p. – ISBN 5-417-00270-4

## Įvertinimas
* 1988 m. savaitraščio „Gimtasis kraštas“ konkurse išrinktas populiariausiu pertvarkos žurnalistu
* 2000 m. DLK Gedimino 3 laipsnio ordinas 

## Šaltiniai
Reinhard Mohn

**Reinhard Mohn** (1921 m. birželio 29 d, Gütersloh – 2009 m. spalio 3 d. Steinhagene, Vokietija) – vokiečių verslininkas, leidėjas, „Bertelsmann“ vadovas.

## Biografija

Reinhardo Mono tėvas – Heinrich Mohn, senelis – Johannes Mohn, kuriam 1887 Heinrich Bertelsmann perleido Bertelsmann vadovavimą. Monas buvo penktosios Bertelsmanų dinastijos kartos atstovas. 1947 m. perėmė tuo metu vidutinio dydžio bendrovę Bertelsmann, vėliau jo dėka tapusią tarptautiniu žiniasklaidos koncernu.

R. Monas baigė Gütersloh evangeliškąją gimnaziją, atliko privalomąją darbo bei karinę tarnybą (II pasaulinio karo metu). 1943 metais Tunise pateko į amerikiečių nelaisvę. 1946 m. tėvu pageidavimu įgijo įgijo knygų prekybos profesiją (jo tėvas Heinrich Mohn – kelis profesinius mokymus, įgijo knygų prekybos bei spaudėjo profesijas, taip pat volontariatą įvairiuose knygynuose). Nuo 1947 m. Bertelsmann leidyklos vadovas.

R. Monas buvo vedęs; žmona Magdalena, vaikai – Johannes, Susanne ir Christine.

## Literatūra
* Saul Friedländer, Norbert Frei, Trutz Rendtorff, Reinhard Wittmann: *Bertelsmann im Dritten Reich.* C. Bertelsmann, 2002, ISBN 3-570-00713-8
* Thomas Schuler: *Die Mohns. Vom Provinzbuchhändler zum Weltkonzern: Die Familie hinter Bertelsmann.* Campus Verlag, 2004, ISBN 3-593-37307-6
* Frank Böckelmann, Hersch Fischler: *Bertelsmann. Hinter der Fassade des Medienimperiums.* Eichborn Verlag, 2004, ISBN 3-8218-5551-7

## Nuorodos
* Asmeninis R. Mono tinklalapis